Цікава было назіраць за работай юных творцаў. Адны тварылі ціха, прычым асноўную дзейнасць на сябе ўзялі некалькі дзяўчат: яны сядзелі за сталом і прыклейвалі карцінкі на ватман, нешта пісалі, а астатнія стаялі вакол, час ад часу выказваючы свае меркаванні, дапамагалі шукаць адпаведныя малюнкі і словы. Другая група, наадварот, аказалася даволі шумнай: гучна абмяркоўвалі, спрачаліся і смяяліся. Пры гэтым ніхто не заставаўся без справы. Цесна размясціўшыся вакол ватмана, хто на крэсле, хто на стале, студэнты разам стваралі свой калаж.